Hilda Baci

Hilda Effiong Bassey tí ọ̀pọ̀lopọ̀ ènìyàn mọ̀ sí Hilda Baci (a bi ní Ọjọ́ ogún oṣù Kẹ́sàn-án , ọdun 1996) jẹ́ aláṣè àti òṣèrébìnrin ọmọ orilẹ-èdè Nàìjíríà.  Ní Osù Kẹ́jọ ọdún 2021, o jáwé olúborí nínú idije "Jollof Faceoff”.

 Ìpìlẹ̀ àti Iṣẹ́ rẹ̀ 
Hilda wá láti ìjọba ìbílẹ̀ Nsit Ubium, Ìpínlẹ̀ Akwa Ibom, Nàìjíríà. Wọ́n bi ní ọjọ́ ogún oṣù Kẹsàn-án, ọdún 1996. Ó kàwé gboyẹ̀ pẹ̀lú àmì-ẹ̀yẹ nínú ìmò sociology ní Yunifásítì Madonna, Okija. Òun ni olóòtú ètò "Dine on A Budget" ní orí ìkànnì Pop Central TV, Dstv Channel 189.

 Iṣẹ́ rẹ̀ gẹ́gẹ́ bí òṣèré 
Èyí ni àtòjọ awọn fíìmù tí o tí kópa 
+ỌdúnFíìmùIpa rẹ̀2020Dreamchaser2021A Walk on WaterAnnie2023Mr & Mrs RobertHilda

 Ìgbìyanjú rẹ̀ láti kọjá gbèdéke Guiness Record 
Ní oṣù Kẹta 2023, Hilda fí léde pé òun yó gbìyànjú láti wákàtí tí ó pọ̀ jùlọ nínú ìtàn ọmọ ènìyàn. Ẹni tí ó dáná fún wákàtí tí ó pọ̀ jùlọ tẹ́lẹ̀ ni Lata Tondon ó dáná fún wákàtí ẹ̀ta dín ní àádọ́rùn àti àrún dín ní àádọ́ta ìṣẹ́jú (87 hours 45 minutes) ní ọdún 2019.

Ní ọjọ́ kọkànlá oṣù karùn-ún ọdún 2023, ó bẹ̀rẹ̀ iná dídá náà, ó sì pe àpèlé rẹ̀ ní "Cook-a-thon". Ó kọjá gbèdéke tí Lata Tondon gbé kalẹ̀ ní ọjọ́ kẹ̀ẹ́dógún oṣù karùn-ún ọdún 2023, ní dédé ago mẹ́jọ ku ìsẹ́jú mẹ́ẹ̀dógún àárọ̀ ọjọ́ náà, Hilda fi ìsẹ́jú márùn-ún kọjá gbèdéke Lata.

Hilta ni lọ́kàn láti dáná fún wákàtí mẹ́rìndínlọ́gọ́rùn-ún(96hrs). 

Àwọn òtòkùlú ènìyàn ní Nàìjíríà ni ó ti kàn sí Hilda láti ìgbà tí ó ti bẹ̀rẹ̀ iná dídá, àwọn bi: Gómìnà Ìpínlẹ̀ Èkó, Babajide Sanwo-Olu; Olùṣọ́ àgùntàn àgbà ti ìjọ Harvester International, Bolaji Idowu; àti olórin Tiwa Savage.

Ígbákejì ààrẹ orílẹ̀-èdè Nàìjíríà, Ọ̀jọ̀gbọ́n Yemi Osinbajo tún pèé lórí ẹ̀rọ ìbánisọ̀rọ̀ láti gbá níyànjú nígbà tí ó ń dáná lọ́wọ́. Ọ̀pọ̀ àwọn ọmọ Nàìjíríà ni ó ti ya wo ọgbà ilé tí ó ń ti dáná láti fi àtìlẹ́yìn wọn hàn, àwọn míràn sì ń kéde rẹ̀ lórí ẹ̀rọ ayélujára..

Awọn Itọkasi